CELEX: 62011TN0087
Language: et
Date: 2011-02-18 00:00:00
Title: Kohtuasi T-87/11: 18. veebruaril 2011 esitatud hagi — GRP versus kontrollikoda

16.4.2011   
            
            
               ET
            
            
               Euroopa Liidu Teataja
            
            
               C 120/13
            
         18. veebruaril 2011 esitatud hagi — GRP versus kontrollikoda
   (Kohtuasi T-87/11)
   2011/C 120/33
   Kohtumenetluse keel: prantsuse
   
      Pooled
   
   
      Hageja: GRP Security (Bertrange, Luxembourg) (esindaja: advokaat G. Osch)
   
      Kostja: Euroopa Liidu Kontrollikoda
   
      Hageja nõuded
   
   Hageja palub Üldkohtul:
   
               —
            
            
               nõustuda hageja poolt käesolevas hagiavalduses esitatud väidetega,
            
         
               —
            
            
               jätta hagejale võimalus esitada hiljem õigus- ja faktiväiteid ning tõendeid,
            
         
               —
            
            
               tunnistada hagi vorminõuetele vastavaks,
            
         
               —
            
            
               tunnistada hagi sisuliselt põhjendatuks,
            
         
               —
            
            
               tühistada vaidlustatud otsused eeltoodud põhjustel,
            
         
               —
            
            
               tunnustada hageja õigust nõuda kontrollikoja õigusvastase käitumisega talle tekitatud kahju hüvitamist,
            
         
               —
            
            
               mõista kontrollikojalt välja kõik esimeses kohtuastmes kantud kohtukulud,
            
         
               —
            
            
               jätta hagejale õigus tugineda muudele õigustele, volitustele, väidetele ja esitada muid hagisid.
            
         
      Väited ja peamised argumendid
   
   Hageja nõuab, et tühistataks Euroopa Liidu Kontrollikoja otsused, mis käsitlevad esiteks halduskaristust, mis seisneb Euroopa Liidu eelarvest rahastatavates hankemenetlustes ja toetuste andmise menetlustes osalemise mittelubamises kolme kuu jooksul ja teiseks teenuste osutamise raamlepingu nr LOG/2026/10/2 „erinevad turvateenused” ülesütlemises.
   Oma hagi toetuseks esitab hageja kolm väidet.
   
               1.
            
            
               Esiteks väidab ta, et rikutud on proportsionaalsuse põhimõtet, kaitseõigusi ja õigust õiglasele menetlusele, kuna mitte heauskselt tegutsenud hageja, vaid üks tema töötajatest tegeles võltsimise ja valeandmete esitamisega ning lepingu ülesütlemise asemel oleks kontrollikoda võinud nõuda nimetatud töötaja asendamist.
            
         
               2.
            
            
               Teine väide tugineb ilmsele hindamisveale, kuna kontrollikoda ei võtnud arvesse kõiki toimikus olevaid tõendeid.
            
         
               3.
            
            
               Kolmas väide puudutab finantsmääruse artiklite 93, 94 ja 96 rikkumist; hageja väidab, et ta ei ole esitanud ebaõiget teavet ning ta ei ole vastutav mingite valeandmete eest, mis kõnealuses hankemenetluses esitati.